עושים סדר

מסמך דרישות ראשוני

צוות:   
פליקס רויזמן  
עמיאל סעד

יואב אביטל

ארי מאיר

תוכן עניינים:

1. מבוא

* הצגת העמותה שעובדים מולה
* הצגת הבעיה
* הקשר לעמותה
* מטרת הפתרון

1. על המערכת

* מאפיינים עיקריים
* השחקנים במערכת
* תרחישי שימוש

1. דרישות

* פונקציונאליות
* לא-פונקציונאליות

1. מילון מושגים

**מבוא**

העמותה: עמותת "בנתיבי אודי", שהוקמה לזכרו של אודי יהודה אלגרבלי, מפעילה תוכניות חינוכיות וחברתיות לטובת חיזוק החברה הישראלית.

העמותה פועלת בקרב חניכי תנועות הנוער השונות ויוצרת קהילות המקיימות שיח וערבות הדדית, עשייה משותפת ונתינה כדרך חיים.

לעמותה יש תכנית בשם "עושים סדר", בה מגוון בתי ספר מרחבי הארץ נרתמים לעמותה בפסח שבו התלמידים עוזרים לבתי קשישים הצריכים שיפוץ (לרוב יתקבלו פרטיהם מהרווחה).

הבעיה: בפסח האחרון הגיעו 1600 חניכים ל400 בתים בבאר שבע ובירושלים, והכמות גדלה משנה לשנה. כבר בשנה שעברה העמותה נתקלה באתגרים לנהל את היום המורכב הזה, בין היתר מעקב אחרי התקדמות השיפוץ של החניכים, תקשורת עם החניכים, גילוי חוסרים ומילואם בזמן אמת, שיבוץ מתאים בין בית שדורש התייחסויות מסוימות (שפה, נגישות) ועוד.

הקשר לעמותה: פנינו אל העמותה עקב הכרות מוקדמת דרך אחד מחברי הפרויקט שעבד באחת מהתוכניות לשוויון הזדמנויות של העמותה בשם "ניצנים" (מגמת חוץ של מדמ"ח לבתי ספר בפריפריות שאין להם מגמה).

אחרי שיח איתם הסכמנו שאתר (שיהיה זמין מאתר של העמותה ויתבסס על משאבים ושרתים שלהם) אשר מכיל אלגוריתם שיבוץ יעיל של קבוצות לבתים ונותן מענה בזמן אמת לעדכון ודיווח על התקדמות והתראת חוסרים זה פתרון שמאוד יעזור להם לנהל את אותו יום מורכב, ואולי אפילו בעתיד יוכל להתפתח להתנדבויות נוספות המתואמות מול בתי ספר.

המטרה: מטרת הפרויקט שלנו היא ליצור ממשק משתמש נוח כך שהחניכים המתנדבים ומנהלים שונים (מנהלי איזור, רכזי גרעין וכו׳) בארגון יוכלו להגדיר משימות, לעקוב אחר התקדמות החניכים, לעקוב אחר מלאי החומרים הנדרשים למשימות ומתן אפשרות לשליטה ובקרה בצורה נוחה ויעילה.

**על המערכת**

מאפיינים עיקריים

*Must Have*

1. מיפוי הצרכים בשטח: שם הקשיש, כתובת, טלפון, צרכים של הבית עם מיקום, תרגום למשימות וכלים נחוצים (צביעת קיר בצבע אדום -> דלי צבע אדום, מברשת, ניילון לרצפה..).   
   בנוסף: נגישות מוגבלת לבית אם יש, שפות שהקשיש מדבר, העדפות אישיות ומגדריות וכו'.
2. קליטת פרטי תלמידים: שם, בית ספר, קבוצה רצויה, בעיות נגישות, שליטה בשפות נוספות.
3. שיבוץ קבוצות התלמידים לבתים לפי יכולות מתואמות והעדפות אישיות הדדיות.
4. הצגת הציוד הנדרש לכל בית עבור רכז גרעין/מנהל אזור.
5. אפשרויות דיווח מחניך הגרעין על התקדמות, צילום לפני ואחרי המטלה.
6. שליטה ובקרה – גישה לאדמין שיוכל לראות תמונה כוללת בכל זמן.
7. ייצוא מידע על לו"ז התלמידים באותו היום עבור בית הספר.

*Nice To Have*

1. תוספת מפה לתצוגת מיקום הבתים עבור מנהלי הגרעין כדי שיוכלו לתכנן הגעה במידה וצריך תוספת ציוד.
2. תוספת אפשרות אישור הקשיש לכל בית ששופץ על פרסום באינטרנט תחת העמותה.

שחקנים פעילים:

* אדמין/מנהל מערכת: בעל גישה כוללת לכל המידע הזמין ושינויו.
* מנהל איזור: אחראי על איזור מסוים, לדוגמא "ירושלים והסביבה". לכל מנהל איזור משויכים מספר רכזי גרעין.
* רכז גרעין: אחראי על כ-2 בתי ספר מאותו האיזור ועל הבתים המשויכים לחניכים מבתי ספר הנ״ל.
* בית ספר: משלב תלמידים שלו תחת העמותה ביום הסדר.
* חניך מהגרעין: אחד מחניכי הסגל, מדבר עם רכז הגרעין, אחראי על כ-2 בתים (ובהתאמה 2 קבוצות), מעדכן בזמן אמת וממלא חוסרים.
* קבוצה: 3-4 חניכים לפי הצורך.
* תלמיד: משויך לקבוצה עם עוד 2-3 תלמידים. מזין מסוגלויות במהלך הימים לפני פסח ובפועל מי שעושה את המטלות.

תרחישי שימוש:

* הרשמת תלמיד:
  + תלמיד נכנס לאתר ״עושים סדר״, לוחץ על ״הרשמה״, ממלא את פרטיו (שם, תעודת זהות, בית ספר, קבוצה רצויה(אופציונלי), בעיות נגישות, שליטה בשפות נוספות, העדפות אישיות ומגבלות) ושולח. המערכת קוראת את המידע ורושמת את התלמיד במערכת.
* הוספת בית:
  + מנהל האיזור נכנס לאתר ״עושים סדר״, מתחבר למשתמש שלו, לוחץ ״הוספת בית קשיש״, ממלא את הפרטים (שם הקשיש, כתובת, טלפון, צרכים של הבית עם מיקום, משימות נקודתיות ותמונות "לפני" אם קיימות, נגישות מוגבלת לבית אם יש, שפות שהקשיש מדבר, העדפות אישיות ומגדריות) ושולח. המערכת קוראת את המידע ורושמת את הבית (ואת פרטי הקשיש) במערכת.
  + המערכת מייצאת רשימת ציוד וכלים מתוך המשימות שהוקצו לבית.
* הרשמת משתמש לתפקיד ספציפי:
  + האדמין נכנס לאתר ״עושים סדר״, מתחבר למשתמש שלו, לוחץ ״הוספת בעל תפקיד״, ממלא את הפרטים הרלוונטיים (שם, אימייל, סיסמא, תפקיד ומידע נוסף כגון איזור) ושולח. המערכת קוראת את המידע ומוסיפה את בעל התפקיד.
* תהליך ביצוע המטלות:
  + המערכת מציגה לתלמידים בקבוצה את הבית שאליו הם משויכים עם פרטיו (שם הקשיש, כתובת, הציוד הנדרש מהם וכו׳) ורשימת המטלות שהוקצתה.
  + עם הגעתם לביתו של הקשיש, חניך הגרעין מצלם את הבית לפני תחילת עבודתם (בהסכמת הקשיש) ומעלה לאתר.
  + במהלך יום העבודה, חניך הגרעין מעדכן סטטוס של כל אחת מהמטלות מ"עוד לא התחילה" ל"במהלך" ל"סוימה".
  + לאחר סיום מטלה, חניך הגרעין מעדכן את סטטוס המטלה באתר, מצלם אחרי עבודתם ושולח.

**דרישות**

דרישות פונקציונאליות:

* כללי:
* המערכת תאפשר למשתמש מכל סוג (חוץ מאדמין) להיחשף רק למידע שרלוונטי לאזור שבו הוא משויך.
* על המערכת לתת אפשרות לייצוא סיכום של כל הציוד הנדרש לבית מסוים.
* על המערכת לתת אפשרות לייצוא סיכום של כל הציוד הנדרש עבור גרעין/אזור/כלל היום.
* על המערכת לתת אפשרות אישור הקשיש לפרסום תמונות ביתו לפני ו/או אחרי המטלה.
* תלמיד:
  + על המערכת לאפשר הרשמה והתחברות של תלמיד. לתלמיד יש מזהה ייחודי שמזהה אותו במערכת.
  + הרשמת תלמיד תבקש: שם, בית ספר, קבוצה רצויה, בעיות נגישות, שליטה בשפות נוספות, העדפות אישיות ומגבלות.
  + המערכת תאפשר לתלמיד להצטרף לקבוצה שבחר מראש.
  + המערכת תאפשר לתלמיד לצפות בפרטי הבית אליו הוא משויך, הקבוצה של התלמיד והמטלות המוקצות עבור הבית.

פרטי הבית יכילו: כתובת, שם ומספר טלפון של חניך הגרעין ושל הקשיש.

* חניך גרעין:
  + המערכת תאפשר למשתמש מסוג חניך גרעין לצפות בהתקדמות (סטטוס) של הקבוצות המשויכות לו.
  + המערכת תאפשר למשתמש מסוג חניך גרעין לעדכן את ההתקדמות של הקבוצות המשויכות לו.

עדכון מכיל: צילום תמונת "אחרי" ושינוי הסטטוס על משימות ספציפיות.

* רכז גרעין:
  + המערכת תאפשר למשתמש מסוג רכז גרעין אפשרות עריכת פרטי בתים.
  + המערכת תאפשר למשתמש מסוג רכז גרעין אפשרות להוסיף ולערוך פרטי חניך גרעין ותלמידים.
  + המערכת תאפשר למשתמש מסוג רכז גרעין אפשרות עריכת שיבוץ קיים.
  + המערכת תאפשר למשתמש מסוג רכז גרעין גישה למספר הטלפון של האחראי מצד בית הספר (לבעיות/שאלות בנוגע לתלמידים).
  + המערכת תאפשר למשתמש מסוג רכז גרעין לקבל חלוקה ראשונית לקבוצות עבור התלמידים שתחתיו.
  + המערכת תאפשר למשתמש מסוג רכז גרעין לצפות בהערות מיוחדות שנרשמו ע״י החניכים שתחתיו למען יצירת קבוצה באופן ידני ע״י רכז הגרעין.
  + המערכת תאפשר למשתמש מסוג רכז גרעין לאשר את החלוקה שהוצעה ע"י המערכת, לאחר שעבר עלייה.
  + המערכת תאפשר למשתמש מסוג רכז גרעין גישה למפה עם נקודות עבור כל בית שרשום ביום השיפוץ. (NTH)
  + מנהל אזור:
  + המערכת תאפשר למשתמש מסוג מנהל אזור הוספת בית למערכת שתכלול: שם הקשיש, כתובת, טלפון, צרכים של הבית עם מיקום, משימות נקודתיות וכלים נחוצים (צביעת קיר בצבע אדום: דלי צבע אדום, מברשת, ניילון לרצפה..), נגישות מוגבלת לבית אם יש, שפה שהקשיש מדבר (אם לא דובר עברית), העדפות אישיות ומגדריות.
  + המערכת תאפשר למשתמש מסוג מנהל אזור לייצא מידע על בית ספר ספציפי ולשלוח לנציג שלו.
  + המערכת תאפשר למשתמש מסוג מנהל אזור אפשרות עריכת פרטי בתים.
  + המערכת תאפשר למשתמש מסוג מנהל אזור אפשרות להוסיף ולערוך פרטי חניך גרעין ותלמידים.
  + המערכת תאפשר למשתמש מסוג מנהל אזור אפשרות עריכת שיבוץ קיים.
  + המערכת תאפשר למשתמש מסוג מנהל אזור גישה למספר הטלפון של האחראי מצד בית הספר (לבעיות/שאלות בנוגע לתלמידים).
  + המערכת תאפשר למשתמש מסוג מנהל אזור לקבל חלוקה ראשונית לקבוצות עבור התלמידים שתחתיו.
  + המערכת תאפשר למשתמש מסוג מנהל אזור לצפות בהערות מיוחדות שנרשמו ע״י החניכים שתחתיו למען יצירת קבוצה באופן ידני ע״י רכז הגרעין.
  + המערכת תאפשר למשתמש מסוג מנהל אזור לאשר את החלוקה שהוצעה ע"י המערכת, לאחר שעבר עלייה.
  + המערכת תאפשר למשתמש מסוג מנהל אזור גישה למפה עם נקודות עבור כל בית באזור האחראי עליו שרשום ביום השיפוץ. (NTH)
* אדמין:
  + המערכת תאפשר למשתמש מסוג אדמין גישה לכל המידע ולכל הפעולות של שאר התפקידים, הכוללים: בתים, חניכים, קשישים, משימות, שיוך קבוצות, ציוד נדרש.
  + המערכת תאפשר למשתמש מסוג אדמין הוספת בעלי תפקידים שונים בתור מנויים.

דרישות לא פונקציונאליות:

* מערכת הרישום תהיה נגישה מהאתר של העמותה ותסתמך על משאבים שלהם.
* המערכת תאפשר שליטה ובקרה למנהלים – צפייה במצב הקבוצות, צפייה בתמונות של העבודה, מעקב אחר הציוד הנדרש.
* המערכת תתמוך בתצוגה על ממשקים שונים – פלאפון, מחשב וכו׳.

**מילון מושגים:**

* אדמין/מנהל מערכת – משתמש שנוצר בהפעלת המערכת, לאדמין הרשאות לראות את כל המידע ויכול לפתוח משתמשים עם תפקידים מסויימים.
* בית/בית הקשיש – בית הוא בעצם הצורך ב"קבוצה" לכל בית יש קבוצה שהולכת אליו לבצע את המטלות הנדרשות.
* בית ספר – שחקן חיצוני, בתי ספר יוכלו לקבל פירוט ממנהל אזור או אדמין לגבי כל החניכים שקשורים לבית הספר.
* חניך גרעין – משתמש שנוצר ע"י האדמין תפקידו לדעת איזה ציוד הוא צריך, לעדכן סטטוס עבודה בבתים שהוא נמצא ולהיות אחראי לחניכיו.
* מטלה – צורך שיש בבית מסוים, עבור צורך זה גם נוצר צורך בציוד מסוים שמוצג לחניכי גרעין ולרכזי הגרעין.
* מנהל אזור – מנהל אזור הוא משתמש שנוצר ע"י אדמין, תפקידו הוא ליצור בתים, ולפקח על פעילות רכזי הגרעין.
* ציוד – ציוד נדרש עבור ביצוע המטלה.
* קבוצה – קבוצה של 3-4 תלמידים שכולם נמצאים תחת בית אחד, לכל קבוצה יש חניך גרעין אחד שמפקח עליה.
* קשיש – שחקן חיצוני, אליו הולכים החניכים וחניכי הגרעין לבצע את המטלה.
* רכז גרעין – רכז גרעין הוא משתמש שנוצר ע"י אדמין (אולי ע"י מנהל האזור?), תפקידו הוא לדאוג לציוד הנדרש, ופיקוח על חניכי הגרעין והסטטוס עבודה בבתים שהם נמצאים.
* תלמיד – משתמש שנוצר ע"י הרשמה לאתר, כשמשתמש זה נוצר ישנה אפשרות לצרף אותו לקבוצה תחת חניך גרעין מסוים.

3-4 תלמידים – "קבוצה"

חניך גרעין – אחראי על כ 2 קבוצות

רכז גרעין – אחראי על כמה חניכי גרעין

מנהל אזור – אחראי על כמה רכזי גרעין

אדמין